**ხელშეკრულება №**

**სახელმწიფო შესყიდვის შესახებ**

**(კონსოლიდირებული ტენდერი № CON15-------)**

ქ. თბილისი „--------“ „-------------------------“ 201-წ.

**ერთი მხრივ** *(შემსყიდველი ორგანიზაციის დასახელება)* , შემდგომში -„შემსყიდველი“, წარმოდგენილი -(*სახელი, გვარი)* სახით და **მეორე მხრივ** *(მიმწოდებლის დასახელება)***,** შემდგომში - „მიმწოდებელი”, წარმოდგენილი -(*სახელი, გვარი)*  სახით, ორივე ერთად წოდებული, როგორც „მხარეები“, ვმოქმედებთ, [,,სახელმწიფო შესყიდვების შესახებ“ საქართველოს კანონის](http://procurement.gov.ge/files/_data/geo/samartleblivi_aqtebi/saqartvelos_kanoni_saxelmwifo_shesyidvebis_shesaxeb.pdf) 202 მუხლის, ,,2015 წელს ნავთობპროდუქციის (საწვავის) სახელმწიფო შესყიდვის კონსოლიდირებული ტენდერების საშუალებით განხორციელების თაობაზე" საქართველოს მთავრობის 2014 წლის 3 დეკემბრის №2173 განკარგულებისა და [,,ნავთობპროდუქციის (საწვავის) კონსოლიდირებული ტენდერის ჩატარების წესისა და პირობების დამტკიცების თაობაზე“](http://procurement.gov.ge/index.php?lang_id=GEO&sec_id=38) სახელმწიფო შესყიდვების სააგენტოს თავმჯდომარის 2014 წლის 4 დეკემბრის №11 ბრძანების საფუძველზე, ვდებთ წინამდებარე ხელშეკრულებას შემდეგზე:

1. **გამოყენებული ტერმინების განმარტებები**

ხელშეკრულებაში გამოყენებულ ტერმინებს აქვთ შემდეგი მნიშვნელობა:

* 1. ხელშეკრულება სახელმწიფო შესყიდვის შესახებ (შემდგომში - ხელშეკრულება) - შემსყიდველსა და მიმწოდებელს შორის დადებული ხელშეკრულება, რომელიც ხელმოწერილია მხარეთა მიერ, მასზე თანდართული ყველა დოკუმენტით და ასევე იმ დოკუმენტებით, რომლებზეც ხელშეკრულებაში არის მინიშნებები.
  2. „ხელშეკრულების საორიენტაციო ღირებულება“ - საერთო თანხა, რომელიც უნდა გადაიხადოს შემსყიდველმა მიმწოდებლის მიერ ხელშეკრულებით ნაკისრი ვალდებულებების სრული და ზედმიწევნით შესრულებისათვის.
  3. „დღე“, „კვირა“, „თვე“ - კალენდარული დღე, კვირა, თვე.
  4. „შემსყიდველი“ - ორგანიზაცია, რომელიც ახორციელებს შესყიდვას.
  5. „მიმწოდებელი“ - პირი, რომელიც ახორციელებს საქონლის მიწოდებას ამ ხელშეკრულების ფარგლებში.
  6. „საქონელი“ - ხელშეკრულების 2.2 პუნქტით განსაზღვრული შესყიდვის ობიექტი.
  7. ავტორიზებული ავტომანქანა - შემსყიდველის ავტომანქანა, რომელშიც მიმწოდებელმა უნდა უზრუნველყოს *(შესაბამისი მარკის საწვავის)* ჩასხმა.
  8. ავტომანქანის გამართვისა და ავტომატური იდენტიფიცირების სისტემა (შემდგომში - აგაი სისტემა) - სისტემა/საშუალება, რომელიც უზრუნველყოფს ავტოგასამართი სადგურის პისტოლეტის და ავტორიზებული ავტომანქანის საწვავის ავზის ერთმანეთთან დაკავშირებას და იდენტიფიცირებას, რაც უზრუნველყოფს მიმწოდებლის ავტოგასამართ სადგურზე *(შესაბამისი მარკის საწვავის)* ჩასხმას მხოლოდ ავტორიზებული ავტომანქანის საწვავის ავზში.

1. **ხელშეკრულების საგანი და შესყიდვის ობიექტი**

**2.1** ხელშეკრულების საგანს წარმოადგენს „შემსყიდველის“ მიერ *(შესაბამისი მარკის საწვავის)* შესყიდვა ეტაპობრივად 2015 წლის 31 დეკემბრის ჩათვლით.

**2.2** ხელშეკრულებით განსაზღვრულ შესყიდვის ობიექტს წარმოადგენს *(შესაბამისი მარკის საწვავი)*, რომლის საორიენტაციო მოცულობა შეადგენს *(საორიენტაციო მოცულობა ლიტრებში)* ლიტრს.

**2.3** „აგაი“ სისტემის დამონტაჟებამდე, *(შესაბამისი მარკის საწვავის)* მიწოდება უნდა განხორციელდეს პლასტიკური ბარათების ან/და ტალონების მეშვეობით. აგაი სისტემის დანერგვის შემდეგ, საწვავის შეძენა უნდა განხორციელდეს - აგაი სისტემის საშუალებით, მხოლოდ იმ ავტორიზებული ავტომანქანებისთვის და იმ საორიენტაციო რაოდენობით რაც მითითებულია ხელშეკრულების N2 დანართში (ლიმიტები და ავტომანქანების მონაცემები), გარდა სატენდერო დოკუმენტაციით განსაზღვრული გამონაკლისი შემთხვევებისა. საწვავის მიღება განხორციელდება მხოლოდ ხელშეკრულების N3 დანართით (ავტოგასამართი სადგურების ან/და ნავთობბაზების სია) განსაზღვრულ ავტოგასამართ სადგურებზე ან/და ნავთობბაზებზე.

2.4 ხელშეკრულებაში მითითებული შესასყიდი *(შესაბამისი მარკის საწვავის)* მოცულობა, ხელშეკრულების ღირებულება და ავტომანქანების რაოდენობა საორიენტაციო ხასიათისაა და შესაძლებელია შეიცვალოს ხელშეკრულების მოქმედების პერიოდში.

1. **ხელშეკრულების ღირებულება**
   1. ხელშეკრულების საორიენტაციო ღირებულება შეადგენს (საორიენტაციო ღირებულება ციფრებით)(საორიენტაციო ღირებულება სიტყვიერად)ლარს.
   2. საწვავის საორიენტაციო რაოდენობა, სახეობა და ერთეულის ფასი მოცემულია დანართ №1-ში.
   3. ხელშეკრულების ღირებულება მოიცავს როგორც მისაწოდებელი საქონლის ღირებულებას, ასევე წინამდებარე ხელშეკრულების შესრულებასთან დაკავშირებით მიმწოდებლის მიერ გაწეულ ყველა ხარჯს (გარდა ტრანსპორტირების ხარჯებისა სითხის მიწოდების შემთხვევაში) მათ შორის დღგ-ს და საწვავის შენახვის ხარჯებს ავტოგასამართი სადგურიდან მის გაცემამდე.

**4. შესყიდვის ობიექტის ფასის განსაზღვრა და ანგარიშსწორების პირობები**

4.1 კონსოლიდირებულ ტენდერში გამარჯვებული პრეტენდენტის მიერ დაფიქსირებული ყველაზე დაბალი საბოლოო ფასიდან გამოითვლება „Z“ აშშ დოლარში (ტრანსპორტირებასთან, ლოგისტიკასთან და შენახვასთან დაკავშირებული ხარჯები, ზედნადები ხარჯები, საწარმოს მოგება და აქციზი) შემდეგი ფორმულის მეშვეობით:

Z=Cbid /(Rnov\*(D/1000)\*(100%+18%)) – Pnov

რომელშიც: Cbid - ელექტრონული ვაჭრობის შედეგად დაფიქსირებული საბოლოო ფასი 1 ლიტრ *(შესაბამისი მარკის საწვავზე)* (ლარში); Rnov – აშშ დოლართან მიმართებაში ლარის ოფიციალური გაცვლითი კურსის 2014 წლის ნოემბრის თვის საშუალო არითმეტიკული; D - მიმწოდებლის სატენდერო წინადადებით წარმოდგენილი *(შესაბამისი მარკის საწვავის)* სიმკვრივის მაჩვენებელი (გრ/სმ3 ); 18% - დღგ; Pnov - PLATTS EUROPEAN MARKETSCAN-ის FOB Med (Italy) ბირჟაზე დაფიქსირებული (გამოქვეყნებული) საწვავის ერთი მეტრული ტონის 2014 წლის ნოემბრის თვის საშუალო არითმეტიკული ფასი აშშ დოლარში (შემდგომში - პლაცის ნიშნული). Z და D სიდიდეები უცვლელია 2015 წლის 31 დეკემბრის ჩათვლით.   
  
4.2 მიმწოდებელი ახორციელებს ყოველი მიმდინარე კალენდარული თვისათვის 1 ლიტრი *(შესაბამისი მარკის საწვავის)* ნომინალური ღირებულების განსაზღვრას (შემდგომში - ნომინალური ღირებულება - Cnom) შემდეგი ფორმულის მეშვეობით:

Cnom =R\*(P+Z)\*(100%+18%)\*D/1000

სადაც: P და R წარმოადგენს მიმდინარეს წინა კალენდარული თვის შესაბამისი მონაცემების საშუალო არითმეტიკულ სიდიდეებს; Z და D – 4.1 პუნქტით გათვალისწინებულ გამარჯვებული სატენდერო წინადადებით წარმოდგენილ უცვლელ სიდიდეებს.   
  
4.3 ნავთობპროდუქციის (საწვავის) სპეციფიურობიდან გამომდინარე, მისი ღირებულების საერთაშორისო სასაქონლო ბირჟაზე არსებულ ცვალებად ფასსა (P) ან/და ეროვნული ვალუტის ოფიციალურ გაცვლით კურსზე (R) დამოკიდებულების გამო, მიმწოდებელი ვალდებულია შემსყიდველ ორგანიზაციას ყოველთვიურად წარუდგინოს ნომინალურ ღირებულებაზე დაყრდნობით გამოთვლილი მიმდინარე თვის განმავლობაში მისაწოდებელი საქონლის ერთეულის ფასი (მიმდინარე თვის სახელშეკრულებო ფასი - C1).   
  
4.4 2015 წლის იანვრის სახელშეკრულებო ფასი განისაზღვრება ელექტრონული ვაჭრობის შედეგად დაფიქსირებული 1 ლიტრი *(შესაბამისი მარკის საწვავის)* საბოლოო ფასის (Cbid) ტოლი სიდიდით. ყოველი მომდევნო თვის სახელშეკრულებო ფასი კი გამოითვლება 1 ლიტრი *(შესაბამისი მარკის საწვავის)* ნომინალურ ღირებულებაზე დაყრდნობით, შემდეგი პრინციპის გათვალისწინებით:

ა) მიმწოდებელი, ითვალისწინებს რა პლაცის ნიშნულისა და სავალუტო კურსის ცვალებადობას, ყოველი კალენდარული თვის პირველ რიცხვში, განსაზღვრავს 1 ლიტრი (შესაბამისი მარკის საწვავის) მიმდინარე თვის სახელშეკრულებო ფასს შემდეგი პრინციპის მიხედვით: იმ შემთხვევაში, თუ P-სა და R-ის ცვლილება იწვევს ფორმულით გაანგარიშებული 1 ლიტრი *(შესაბამისი მარკის საწვავის)* ნომინალური ღირებულების (Cnom) სამზე ნაკლები პროცენტული ოდენობით ცვლილებას წინა თვის სახელშეკრულებო ფასთან მიმართებაში, მაშინ მიმდინარე თვის სახელშეკრულებო ფასი უდრის წინა თვის სახელშეკრულებო ფასს, ხოლო იმ შემთხვევაში თუ P-სა და R-ის ცვლილება იწვევს ფორმულით გაანგარიშებული 1 ლიტრი *(შესაბამისი მარკის საწვავის)* ნომინალური ღირებულების (Cnom) სამი ან მეტი პროცენტული ოდენობით ცვლილებას წინა თვის სახელშეკრულებო ფასთან მიმართებაში, მაშინ მიმდინარე თვის სახელშეკრულებო ფასი უტოლდება ფორმულით გაანგარიშებული მიმდინარე თვის ნომინალურ ფასს.  
  
ბ) სახელშეკრულებო ფასის დადგენისას ასევე გათვალისწინებულ უნდა იქნას შემდეგი პრინციპი: იმ შემთხვევაში, თუ მიმწოდებლის საცალო რეალიზაციის ქსელში ერთი ლიტრი *(შესაბამისი მარკის საწვავის)* საანგარიშო თვის საშუალო არითმეტიკული ფასი წინა კალენდარული თვის შესაბამის მაჩვენებელზე 10%–ზე (ასეულის სიზუსტით) მეტით შემცირებულია, მაშინ მიმდინარე თვის C1 უნდა იყოს მიმწოდებლის საცალო რეალიზაციის ქსელში ერთი ლიტრი *(შესაბამისი მარკის საწვავის)* საანგარიშო თვის საშუალო არითმეტიკულ ოდენობაზე მინიმუმ 10 თეთრით (0,10 ლარით) ნაკლები, ხოლო თუ 15%–ზე მეტით შემცირებულია – მინიმუმ 5 თეთრით (0,05 ლარით) ნაკლები.

მაგალითი:   
მიმდინარე თვე არის მარტი, საანგარიშო თვე არის თებერვალი, ხოლო საანგარიშო თვის წინა თვე არის იანვარი. შესაბამისად, თუ მიმწოდებლის საცალო რეალიზაციის ქსელში თებერვლის თვეში ერთი ლიტრის საშუალო ფასი იანვრის ანალოგიურ ფასთან მიმართებაში შემცირებულია 10%–ზე მეტით, მაშინ მარტის თვის C1 უნდა იყოს თებერვლის თვის საშუალო არითმეტიკულ ფასზე მინიმუმ 10 თეთრით (0,10 ლარით) ნაკლები, ხოლო თუ 15%–მეტით შემცირებულია – მინიმუმ 5 თეთრით (0,05 ლარით) ნაკლები.  
  
4.5 მიმწოდებელსა და შემსყიდველ ორგანიზაციას შორის ანგარიშსწორება ხორციელდება მიმდინარე თვის სახელშეკრულებო ფასის საფუძველზე დადგენილი საანგარიშსწორებო ფასის (C2) მიხედვით, უნაღდო ფორმით, ეროვნულ ვალუტაში და მოიცავს საქართველოს კანონმდებლობით დადგენილ ყველა გადასახადს.  
  
4.6 ანგარიშსწორებისას გათვალისწინებულ უნდა იქნეს შემდეგი გარემოებები:   
ა) ავტომანქანის გამართვისა და ავტომატური იდენტიფიცირების სისტემის (შემდგომში - „აგაი“ სისტემის) ან/და საბარათე სისტემის მეშვეობით *(შესაბამისი მარკის საწვავის)* შესყიდვის შემთხვევაში, მიმწოდებელი ყოველთვიურად წარუდგენს შემსყიდველ ორგანიზაციას საგადასახადო ანგარიშ-ფაქტურას მიმდინარე თვის განმავლობაში მიწოდებულ *(შესაბამისი მარკის საწვავზე).* ასეთი შესყიდვის შემთხვევაში საანგარიშსწორებო ფასის განსაზღვრისას მხარეები ითვალისწინებენ შემდეგ გარემოებას: საანგარიშსწორებო ფასი მინიმუმ 15 თეთრით (0,15 ლარით) ნაკლები უნდა იყოს მიმდინარე თვის განმავლობაში მიმწოდებლის საცალო რეალიზაციის ქსელში არსებული ერთი ლიტრი *(შესაბამისი მარკის საწვავის)* ფასების საშუალო არითმეტიკულ ოდენობაზე (CAV).

4.7 შემსყიდველი ორგანიზაცია ვალდებულია მიმწოდებლის მიერ საგადასახადო ანგარიშ-ფაქტურის წარმოდგენიდან 5 სამუშაო დღის ვადაში დაადასტუროს ან უარი თქვას ანგარიშ-ფაქტურის დადასტურებაზე შესაბამისი დასაბუთებით. არასაბარათე, საბარათე და „აგაი“ სისტემის მეშვეობით *(შესაბამისი მარკის საწვავის)* მიწოდებისას ანგარიშსწორება განხორციელდება ანგარიშ-ფაქტურის წარმოდგენიდან 10 სამუშაო დღის ვადაში.

4.8 2015 წლის დეკემბრის განმავლობაში მიწოდებულ საწვავზე ანგარიშსწორებასთან დაკავშირებული პროცედურები შესაძლებელია განხორციელდეს 2016 წლის 31 იანვრის ჩათვლით.   
  
4.9 *(შესაბამისი მარკის საწვავის)* სითხის სახით შესყიდვის შემთხვევაში, მხარეები ვხელმძღვანელობთ შესაბამის სატენდერო დოკუმენტაციებში არსებული მითითებებით.  
  
4.10 მიმწოდებელი ვალდებულია ყოველი თვის პირველ სამუშაო დღეს სატენდერო კომისიას წარუდგინოს ამ სატენდერო დოკუმენტაციის 4.2 პუნქტით განსაზღვრული P და R და მათ საფუძველზე გამოთვლილი 1 ლიტრი *(შესაბამისი მარკის საწვავის)* მიმდინარე თვის სახელშეკრულებო ფასი (C1), რომელიც დაუყოვნებლივ უნდა განთავსდეს მიმწოდებლის ოფიციალურ ვებგვერდზე.  
  
4.11 მიმწოდებელმა თავის ვებგვერდზე უნდა განათავსოს ინფორმაცია მის საცალო რეალიზაციის ქსელში არსებული 1 ლიტრი *(შესაბამისი მარკის საწვავის)* ყოველდღიური ფასის შესახებ იმგვარად, რომ შესაძლებელი იყოს სატენდერო წინადადების მოქმედების ვადაში თითოეული დღის ფასის ნახვა.  
  
4.12 იმ შემთხვევაში, თუ მხარეებს შორის არ ხორციელდება დამატებითი შეთანხმებების სახით მიმდინარე სახელშეკრულებო ფასის ყოველთვიურად ასახვა, ანგარიშსწორების განხორციელებისას ხელშეკრულების მხარეები ხელმძღვანელობენ 4.9 პუნქტით განსაზღვრული მიმწოდებლის ოფიციალურ ვებგვერდზე გამოქვეყნებული მიმდინარე თვის სახელშეკრულებო ფასზე დაყრდნობით.

**მუხლი 5. შემსყიდველ ორგანიზაციასა და მიმწოდებელს შორის გასაფორმებელი ხელშეკრულებების ძირითადი პირობები, მხარეთა უფლებები და ურთიერთვალდებულებები**

5.1 მიმწოდებელი ვალდებულია:  
ა) გაუფორმოს შემსყიდველ ორგანიზაციას *(შესაბამისი მარკის საწვავის)* სახელმწიფო შესყიდვის შესახებ ხელშეკრულება და უზრუნველყოს მისთვის ხელშეკრულებით გათვალისწინებული საორიენტაციო ოდენობის საწვავის მიწოდება.   
ბ) 2015 წლის 1-ლი იანვრიდან ეტაპობრივად, მაგრამ არაუგვიანეს 2015 წლის 1-ლი მაისისა, უნდა უზრუნველყოს შემსყიდველი ორგანიზაციების ბალანსზე მყოფი ავტომანქანების (ავტორიზებული ავტომანქანების) უსასყიდლოდ აღჭურვა „აგაი“ სისტემით.  
გ) „აგაი“ სისტემის დამონტაჟებამდე, *(შესაბამისი მარკის საწვავის)* მიწოდება უნდა განხორციელდეს პლასტიკური ბარათების ან ტალონების მეშვეობით. მიმწოდებელმა ხელშეკრულების დადებიდან ეტაპობრივად, მაგრამ არაუგვიანეს 2015 წლის 31 იანვრისა, საკუთარი ხარჯებით უნდა უზრუნველყოს პლასტიკური ბარათებით შემსყიდველი ორგანიზაცია.  
დ) „აგაი“ სისტემის კომპონენტები წარმოადგენს მიმწოდებლის საკუთრებას, რომელსაც იგი დროებით, დამონტაჟებიდან 2015 წლის 31 დეკემბრის ჩათვლით, საფასურის გარეშე გადასცემს შემსყიდველ ორგანიზაციას მათ ავტორიზებულ ავტომანქანებზე დამონტაჟების გზით. მიმწოდებელმა არაუგვიანეს 2016 წლის 31 იანვრისა, საკუთარი ხარჯებით უნდა მოახდინოს შემსყიდველი ორგანიზაციის ავტორიზებულ ავტომანქანაზე დამონტაჟებული „აგაი“ სისტემის კომპონენტის დემონტაჟი, რისთვისაც შემსყიდველი ორგანიზაცია ვალდებულია 2016 წლის 1-ლი იანვრიდან მიმწოდებელთან წინასწარ შეთანხმებულ გონივრულ ვადაში განახორციელოს შესაბამისი ღონისძიებები მის ავტორიზებულ ავტომანქანაზე დამონტაჟებული „აგაი“ სისტემის კომპონენტის მიმწოდებლისთვის უკან დაბრუნების მიზნით.   
ე) შემსყიდველი ორგანიზაციის მიერ ავტოგასამართ სადგურზე პლასტიკური ბარათის ან ტალონის წარდგენისთანავე, ან „აგაი“ სისტემის შემთხვევაში - ავტოგასამართ სადგურებზე ავტორიზებული ავტომანქანის მისვლისთანავე უზრუნველყოს ავტომანქანის გამართვა შესაბამისი საწვავით (საწვავის გაცემისას ხურდის სახით თანხის ან ტალონის დაბრუნება არ დაიშვება).  
ვ) წარუდგინოს 4.7 პუნქტით გათვალისწინებული ანგარიფ-ფაქტურა შემსყიდველ ორგანიზაციას.  
ზ) სათანადო გულისხმიერებითა და პასუხისმგებლობით ითანამშრომლოს შემსყიდველ ორგანიზაციასთან, განიხილოს მისი მოსაზრებები, პრეტენზიები და მიაწოდოს მოტივირებული წერილობითი პასუხი ყველა საკითხზე.  
თ) უზრუნველყოს შემსყიდველ ორგანიზაციასთან გაფორმებული ხელშეკრულებით და ამ სატენდერო დოკუმენტაციით გათვალისწინებული მასზე დაკისრებული ვალდებულებების შესრულება.  
  
5.2 მიმწოდებელი უფლებამოსილია:  
  
ა) შემსყიდველს შეუჩეროს საწვავის მიწოდება, თუ შემსყიდველი ორგანიზაციის მიერ წინამდებარე ხელშეკრულების 4.7 პუნქტით გათვალისწინებული გადახდის ვადები იქნება დარღვეული.  
ბ) უზრუნველყოს საწვავის გაცემა მხოლოდ ხელშეკრულების N3 დანართით, გათვალისწინებულ ავტოგასამართ სადგურებზე, მიუხედავად მიმწოდებლის სასაქონლო ნიშნისა.  
გ) მოსთხოვოს შემსყიდველს ხელშეკრულებითა და სატენდერო დოკუმენტაციით გათვალისწინებული მასზე დაკისრებული ვალდებულებების შესრულება.  
  
5.3 შემსყიდველი ორგანიზაცია ვალდებულია:   
  
ა) გაუფორმოს ხელშეკრულება მიმწოდებელს *(შესაბამისი მარკის საწვავის)* სახელმწიფო შესყიდვაზე.  
ბ) ეტაპობრივად, მაგრამ არაუგვიანეს 10 დღისა წარუდგინოს მიმწოდებელს იმ ავტორიზებული ავტომანქანების რაოდენობა, რომლებშიც უნდა ჩაისხას *(შესაბამისი მარკის საწვავი),* თითოეულზე დაწესებული *(შესაბამისი მარკის საწვავის)* ლიმიტები და სახელმწიფო სარეგისტრაციო ნომრები.  
გ) ხელშეკრულებას დანართის სახით დაურთოს ავტორიზებული ავტომანქანების სახელმწიფო სარეგისტრაციო ნომრები. ხელშეკრულებაში მითითებული ავტორიზებული ავტომანქანების რაოდენობა საორიენტაციო ხასიათისაა და შეიძლება შეიცვალოს ხელშეკრულების მოქმედების განმავლობაში.  
დ) ავტომანქანის საწვავით გამართვა განახორციელოს მხოლოდ ხელშეკრულების დანართით გათვალისწინებულ ავტოგასამართ სადგურებზე, მიუხედავად მიმწოდებლის სასაქონლო ნიშნისა.   
ე) უზრუნველყოს ანგარიშსწორებასთან დაკავშირებული პროცედურების განხორციელება 4.7 პუნქტით დადგენილი ვადებისა და პირობების შესაბამისად.  
ვ) სათანადო გულისხმიერებითა და პასუხისმგებლობით ითანამშრომლოს მიმწოდებელთან, განიხილოს მისი მოსაზრებები, პრეტენზიები და მიაწოდოს მოტივირებული წერილობითი პასუხი ყველა საკითხზე.  
ზ) უზრუნველყოს ხელშეკრულების შესრულების კონტროლი (ინსპექტირება).  
თ) შეასრულოს ხელშეკრულებითა და სატენდერო დოკუმენტაციით მასზე დაკისრებული ვალდებულებები.  
ი) „აგაი“ სისტემის კომპონენტების დაზიანების შემთხვევაში ან მიმწოდებლისათვის უკან დაბრუნების შეუძლებლობის შემთხვევაში, შემსყიდველი ორგანიზაცია ვალდებულია მიმწოდებელს აუნაზღაუროს აღნიშნული კომპონენტის საინვოისო ღირებულება.  
  
5.4 შემსყიდველი ორგანიზაცია უფლებამოსილია:

მოსთხოვოს მიმწოდებელს ხელშეკრულებითა და სატენდერო დოკუმენტაციით გათვალისწინებული მასზე დაკისრებული ვალდებულებების შესრულება.

5.5 კონსოლიდირებულ ტენდერში მიმწოდებელთან დადებული ხელშეკრულების საფუძველზე *(შესაბამისი მარკის საწვავის)* მიწოდება განხორციელდება 2015 წლის 1-ლი იანვრიდან 2015 წლის 31 დეკემბრის ჩათვლით.

1. **საწვავის ხარისხის და ხელშეკრულების შესრულების კონტროლი**

**6.1.** მიმწოდებელი ვალდებულია საკუთარი ხარჯებით, სატენდერო კომისიას 2015 წლის განმავლობაში სამჯერ, არანაკლებ სამთვიანი ინტერვალით წარუდგინოს სსიპ ლევან სამხარაულის სახელობის სასამართლო ექსპერტიზის ეროვნული ბიუროს ან რომელიმე საერთაშორისო აღიარების მქონე ორგანიზაციის მიერ (მაგ. TUV, SGS და სხვ), რომელსაც არანაკლებ 5 წლიანი გამოცდილება გააჩნია საწვავის ექსპერტიზის სფეროში, გაცემული დასკვნა დადგენილ სტანდარტებთან შესაბამისობის განსაზღვრის მიზნით შემდეგ პარამეტრებზე:

(*ბენზინის შემთხვევაში) -* ოქტანობა*,*  სიმკვრივე, ტყვიის შემცველობა, ბენზოლის მოცულობითი წილი, არომატული ნახშირწყალბადების მოცულობითი წილი, ავტოგასამართი სადგურის პისტოლეტის კალიბრი.

(დიზელის შემთხვევაში) - ცეტანის რიცხვი, პოლიციკლური არომატული ნახშირწყალბადების მოცულობითი წილი, გოგირდის შემცველობა, სიმკვრივე, ავტოგასამართი სადგურის პისტოლეტის კალიბრი, წყლის შემცველობა.

**6.2** შემსყიდველ ორგანიზაციას ან მიმწოდებელს უფლება აქვს მოითხოვოს ალტერნატიული ექსპერტიზა, თუ რომელიმე მათგანი არ ეთანხმება გეგმიური ექსპერტიზის შედეგებს. ასეთ შემთხვევაში, ალტერნატიული ექსპერტიზის ხარჯები უნდა გაიღოს იმ მხარემ, რომელმაც მოითხოვა ალტერნატიული ექსპერტიზა. ალტერნატიულ ექსპერტიზას აქვს უპირატესი ძალა, თუ იგი შესრულებულია საერთაშორისო აღიარების მქონე ორგანიზაციის მიერ (მაგ. TUV, SGS და სხვ), რომელსაც არანაკლებ 5 წლიანი გამოცდილება გააჩნია საწვავის ექსპერტიზის სფეროში. ალტერნატიული ექსპერტიზის ჩატარების შემთხვევაში არ უნდა არსებობდეს ინტერესთა კონფლიქტი მიმწოდებელსა და ალტერნატიული საერთაშორისო ექსპერტიზის განმახორციელებელს შორის რაიმე საკითხთან დაკავშირებით (მაგ. საწვავის წარმოშობის ქვეყანასთან, მიმწოდებლისა და ალტერნატიული საერთაშორისო ექსპერტიზის განმახორციელებლის ურთიერთდამოკიდებულებასთან და სხვა საკითხებთან დაკავშირებით, რამაც შესაძლოა ეჭვქვეშ დააყენოს ექსპერტიზის დასკვნის მიუკერძოებლობა და ობიექტურობა).

**6.3** იმ შემთხვევაში, თუ შემსყიდველი ორგანიზაცია სატენდერო კომისიას დაუსაბუთებს მის ეჭვს ავტორიზებული ავტომანქანების დაზიანების ფაქტსა და საწვავის ხარისხის შესაძლო მიზეზობრივი კავშირის თაობაზე, სატენდერო კომისიას უფლება აქვს მოსთხოვოს მიმწოდებელს არაგეგმიური ექსპერტიზის ჩატარება კომისიის მიერ მითითებულ საექსპერტო დაწესებულებაში და სატენდერო კომისიისთვის შედეგების წარდგენა. ასეთ შემთხვევაში ექსპერტიზის ხარჯებს გაიღებს მიმწოდებელი.

**6.4** მიმწოდებელმა და შემსყიდველმა ყოველი თვის 10 რიცხვამდე სატენდერო კომისიას უნდა წარუდგინონ სატენდერო კომისიის მიერ დადგენილი ფორმით ინფორმაცია წინა თვის მოხმარებული საწვავის შესახებ.

1. **ხელშეკრულების შესრულების შეფერხება**
   1. თუ ხელშეკრულების შესრულების პროცესში მხარეები წააწყდებიან რაიმე ხელშემშლელ გარემოებებს, რომელთა გამო ფერხდება ხელშეკრულების პირობების შესრულება, ერთმა მხარემ დაუყოვნებლივ უნდა გაუგზავნოს მეორეს წერილობითი შეტყობინება შეფერხების ფაქტის, მისი შესაძლო ხანგრძლივობისა და გამომწვევი მიზეზების შესახებ. შეტყობინების მიმღებმა მხარემ, რაც შეიძლება მოკლე დროში უნდა აცნობოს მეორეს მის მიერ მიღებული გადაწყვეტილება აღნიშნულ გარემოებებთან დაკავშირებით.
2. **ხელშეკრულების პირობების შეუსრულებლობა**

8.1 მიმწოდებლის მიერ კანონმდებლობითა და კონსოლიდირებული ტენდერის შედეგად ნაკისრი ვალდებულებების შეუსრულებლობის ან/და არაჯეროვანი შესრულების შემთხვევაში შემსყიდველი ორგანიზაცია მიმართავს კონსოლიდირებული ტენდერის სატენდერო კომისიას ხელშეკრულების შეწყვეტის საკითხის გადაწყვეტის მიზნით. გადაწყვეტილების მიღების დროს სატენდერო კომისია ხელმძღვანელობს პროპორციულობის, მიზანშეწონილობისა და თანაზომიერების პრინციპებით.

8.2 კონსოლიდირებული ტენდერის სატენდერო კომისიისაგან ხელშეკრულების შეწყვეტის შესახებ რეკომენდაციის მიღების შემთხვევაში, შემსყიდველი ორგანიზაცია წყვეტს ხელშეკრულებას, რის შედეგადაც მიმწოდებელს დაეკისრება შემსყიდველი ორგანიზაციის სასარგებლოდ საჯარიმო თანხის გადახდა, რომელიც გამოითვლება კონსოლიდირებულ ტენდერში ელექტრონული ვაჭრობის დასრულების დღეს მიმწოდებლის საცალო რეალიზაციის ქსელში არსებული 1 ლიტრი *(შესაბამისი მარკის საწვავის)* ფასისა და ელექტრონული ვაჭრობის შედეგად დაფიქსირებული საბოლოო ფასის სხვაობის გამრავლებით კონკრეტული ხელშეკრულებით შესასყიდი (დარჩენილი) *(შესაბამისი მარკის საწვავის)* საორიენტაციო მოცულობაზე და გაყოფილი ხელშეკრულების მოქმედების ამოწურვამდე დარჩენილი თვეების რაოდენობაზე.

8.3. შემსყიდველის მიერ წინამდებარე ხელშეკრულების 4.7 პუნქტით განსაზღვრული გადახდის ვადის დარღვევისათვის, მიმწოდებლის მოთხოვნის შემთხვევაში, შემსყიდველს დაეკისრება პირგასამტეხლო ყოველ ვადაგადაცილებულ დღეზე გადაუხდელი თანხის 0.01%-ის ოდენობით.

1. **ხელშეკრულებაში ცვლილებების ან/და დამატებების შეტანა**
   1. წინამდებარე ხელშეკრულებაში ნებისმიერი ცვლილების ან/და დამატების შეტანა განხორციელდება მხარეთა შორის შეთანხმებით, რომელიც დადასტურებული უნდა იყოს ორივე მხარის უფლებამოსილი წარმომადგენლის ხელმოწერით.
   2. თუ რაიმე წინასწარ გაუთვალისწინებელი მიზეზების გამო წარმოიშობა ხელშეკრულებაში ცვლილების ან/და დამატების შეტანის აუცილებლობა, ცვლილებების ან/და დამატების შეტანის ინიციატორი ვალდებულია წერილობით შეატყობინოს მეორე მხარეს ამის შესახებ.
2. **ხელშეკრულების შეწყვეტა** 
   1. ხელშეკრულება წყდება ავტომატურად ხელშეკრულების მოქმედების ვადის ამოწურვისთანავე.
   2. *წინამდებარე ხელშკრულება შეიძლება ვადამდე შეწყდეს:*

ა) ორმხრივი წერილობითი შეთანხმებით ნებისმიერ დროს;

ბ) ნებისმიერი მხარის ინიციატივით, ცალმხრივად და მხოლოდ სატენდერო კომისიის თანხმობით თუ მეორე მხარე არ ასრულებს ან არა ჯეროვნად ასრულებს ნაკისრ ვალდებულებებს, რის თაობაზეც მას წერილობით მიეცა გაფრთხილება და დარღვევის გამოსასწორებლად განესაზღვრა დამატებითი ვადა არანაკლებ 5 დღის ოდენობით. ამასთან, დამატებითი ვადა შეიძლება არ მიეცეს, თუკი აშკარაა, რომ მას შედეგი არ ექნება, ან ვალდებულების არაჯეროვნად შესრულების გამო შეწყვეტის ინიციატორ მხარეს ხელშეკრულების საგნისადმი ინტერესი ეკარგება.

* 1. ხელშეკრულების შეწყვეტა (მათ შორის, ვადის გასვლის გამო შეწყვეტა) არ ათავისუფლებს მხარეებს იმ ვალდებულებების შესრულებისაგან, რომლებიც ხელშეკრულების შეწყვეტამდე წარმოიშვა.
  2. შემსყიდველის ინიციატივით ხელშეკრულების ცალმხრივად შეწყვეტის შემთვევაში, მიმწოდებელს უფლება არ აქვს მოითხოვოს მიუღებელი შემოსავლისა ან/და ზიანის ანაზღაურება.

1. **დავების გადაწყვეტა**

ხელშეკრულების მოქმედების პერიოდში შემსყიდველსა და მიმწოდებელს შორის წარმოშობილი ყველა დავა უნდა გადაიჭრას ურთიერთმოლაპარაკების გზით ან საქართველოს კანონმდებლობით დადგენილი წესით.

1. **დაუძლეველი ძალა**

12.1 მხარეები თავისუფლდებიან ხელშეკრულებით გათვალისწინებული ვალდებულებების შეუსრულებლობით გამოწვეული პასუხისმგებლობისაგან, თუ აღნიშნული გამოწვეულია დაუძლეველი ძალის ზეგავლენით. აღნიშნულის არსებობის შემთხვევაში, მხარე ვალდებულია აცნობოს მეორე მხარეს ნაკისრი ვალდებულებების შესრულების შეუძლებლობის შესახებ.

12.2 თუ ერთ–ერთი მხარე დაუძლეველი ძალის გამო ვერ ასრულებს ნაკისრ ვალდებულებებს, იგი ვალდებულია დაუყოვნებლივ, მაგრამ არაუგვიანეს მომდევნო კალენდარული დღისა აცნობოს მეორე მხარეს მათი დადგომის ან/და დასრულების შესახებ. წინააღმდეგ შემთხვევაში, შესაბამისი მხარე არ გათავისუფლდება ნაკისრი ვალდებულებების შესრულებისაგან. მხარეთა პასუხისმგებლობა და ვალდებულებები განახლდება დაუძლეველი ძალის მოქმედებს დასრულებისთანავე.

12.3 თუ დაუძლეველი ძალის მოქმედება გრძელდება 30 დღეზე მეტ ხანს, მხარეს უფლება აქვს სატენდერო კომისიის თანხმობით ცალმხრივად შეწყვიტოს ხელშეკრულება.

1. **ხელშეკრულების მოქმედების ვადა**

13.1 წინამდებარე ხელშეკრულება ძალაში შედის მხარეთა მიერ მისი ხელმოწერისთანავე და იგი ძალაშია 2015 წლის 31 დეკემბრის ჩათვლით.

13.2 წინამდებარე ხელშეკრულების 4.8 პუნქტი ძალაშია 2016 წლის 31 იანვრის ჩათვლით.

1. **სხვა პირობები**

ხელშეკრულება შედგენილია ორი თანაბარი იურიდიული ძალის მქონე ეგზემპლარად, ქართულ ენაზე, აქედან ერთი ეგზემპლარი გადაეცემა მიმწოდებელს, ხოლო ერთი - შემსყიდველს.

1. **მხარეთა რეკვიზიტები:**

|  |  |
| --- | --- |
| ***Semsyidveli:*** | ***mimwodebeli:*** |

**დანართი №1**

**201... წლის “\_\_\_\_”\_\_\_\_\_\_\_\_\_\_\_\_\_\_\_\_\_” # \_\_\_\_\_\_**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **#** | **საქონლის დასახელება** | **საქონლის ძირითადი მახასიათებლები** | **წარმოშობის ქვეყანა** | **საორიენტაციო რაოდენობა** | **ერთეულის ფასი** | **საერთო საორიენტაციო ღირებულება** | **მიწოდების ადგილი** | **მიწოდების ვადები** |
| **1** | **შესაბამისი მარკა** | **საქონლის დასახელება** |  | **ლიტრებში** | **ლარი** | **ლარი** | **ავტოგასამართი**  **სადგურები თანდართული სიის მიხედვით** | **01.01.2015-დან**  **31.1**2**.2015-მდე** |

**დანართი №2**

**ავტომანქანების მონაცემები და საწვავის ლიმიტები** (ლიმიტების მოცულობა საორიენტაციო ხასიათს ატარებს და შესაძლებელია შეიცვალოს მხარეთა მიერ ურთიერთშეთანხმებული წესით, კომუნიკაციის ნებისმიერი საშუალების გამოყენებით და არ საჭიროებს ხელშეკრულებაში ცვლილების შეტანას)

**დანართი №3**

**აგს-ებისა და ნავთობბაზების ჩამონათვალი:**